CELEX: 62015CN0346
Language: da
Date: 2015-07-09 00:00:00
Title: Sag C-346/15 P: Appel iværksat den 9. juli 2015 af Steinbeck GmbH til prøvelse af dom afsagt af Retten (Femte Afdeling) den 30. april 2015 i de forenede sager T-707/13 og T-709/13, Steinbeck GmbH mod Kontoret for Harmonisering i det Indre Marked (Varemærker og Design)

14.9.2015   
            
            
               DA
            
            
               Den Europæiske Unions Tidende
            
            
               C 302/22
            
         Appel iværksat den 9. juli 2015 af Steinbeck GmbH til prøvelse af dom afsagt af Retten (Femte Afdeling) den 30. april 2015 i de forenede sager T-707/13 og T-709/13, Steinbeck GmbH mod Kontoret for Harmonisering i det Indre Marked (Varemærker og Design)
   (Sag C-346/15 P)
   (2015/C 302/28)
   Processprog: tysk
   
      Parter
   
   
      Appellant: Steinbeck GmbH (ved Rechtsanwalt, M. Heinrich og Rechtsanwältin M. Fischer)
   
      De andre parter i appelsagen: Kontoret for Harmonisering i det Indre Marked (Varemærker og Design) og Alfred Sternjakob GmbH & Co. KG
   
      Appellanten har nedlagt følgende påstande
   
   
               —
            
            
               Rettens dom af 30. april 2015 i de forenede sager T-707/13 og T-709/13 ophæves.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Anbringender og væsentligste argumenter
   
   Efter appellantens opfattelse tilsidesætter den appellerede dom af følgende grunde EF-varemærkeforordningens (1) artikel 7, stk. 1, litra b):
   
               1.
            
            
               Retten har som den eneste grund til, at varemærket »BE HAPPY« ikke har fornødent særpræg, anført, at det vil kunne opfattes som et reklameslogan. Dette er direkte i modstrid med Den Europæiske Unions Domstols praksis, hvorefter dette alene netop ikke er tilstrækkeligt til, at det fastslås, at der ikke foreligger fornødent særpræg.
            
         
               2.
            
            
               Retten har derudover ikke godtgjort nogen konkret sammenhæng mellem varemærket »BE HAPPY« og de for varemærket registrerede varer, der ikke kræver et minimum af fortolkning hos den tilsigtede kundekreds. Der er snarere skabt en vilkårlig forbindelse mellem vare og tegn, der, selv hvis den viste sig at være rigtig, ville kræve en fortolkningsindsats hos den tilsigtede kundekreds.
            
         
               3.
            
            
               Retten har således anvendt bedømmelseskriterierne for, hvorvidt varemærket »BE HAPPY« har fornødent særpræg, fejlagtigt.
            
         
      (1)  Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).